Slovenska kronika, 3.2.2005


Naslov: VODA V ROMSKEM NASELJU

Napoved za  voditelja:

Največje romsko naselje v krški občini Kerinov grm je pred dnevi le dočakalo, da  je tudi v njem pritekla voda. Občina je namreč začela izvajati odločitev o legalizaciji tega na črno zgrajenega in neurejenega naselja, v katerem živi okoli 200 Romov. Zato so od lastnikov odkupili zasedena zemljišča in naselje začeli komunalno opremljati.

T- "GORAN ROVAN>Kerinov grm 
X- $Jože Grajžl


Pred mesecem so od vasi Gorica do Kerinovega grma položili telefonski in električni kabel ter v naselje končno pripeljali tudi že večkrat obljubljeni vodovod.

T- MARJAN BRAJDIČ
 2.36
To je, ne moreš verjet, ker notri maš vodo, da greš k pipi, pa si odpreš za pit, da je to res čist drugo, da... Moramo se zahvalit naši občini, pa županu Krškega.

Za vodnjak sredi naselja morajo še opraviti tehnični pregled. Potem pa se bodo lotili njegove dokončne legalizacije.
T- RAFKO JUREČIČ
X- vodja oddelka za gospodarsko infrastrukturo občine Krško

1.07 V naslednjih mesecih se pripravlja tudi lokacijski načrt, ki bo to naselje uredil, kje bodo komunalni vodi in pa uredil parcelacijo tega naselja. Naslednji koraki so pa na strani Romov, da pridobijo gradbeno dokumentacijo za legalizacijo svojih objektov.

Romi se zavedajo, da bodo morali poslej vodo plačevati in da bodo morali zemljišča od občine odkupiti ali vzeti v najem.

3.14
Pa se zainteresirani za odkup?

T- MARJAN BRAJDIČ

Ja, seveda, normalno ker…Normalno, da smo zainteresirani, ker parcele nam ne bojo šenkal, da bomo mogli odkupit to.


Na krški občini bodo Romom omogočili, da odkupijo zemljišča tudi na obroke. Seveda pa bodo morali gradbeno in druga dovoljenja pridobiti sami in jih tudi plačati. To pa zagotovo ne bo poceni.

